Endelig! Jeg er blevet bedre til at passe på mig selv! - CopenhagenByMe\nDer er de der øjeblikke i livet, hvor man ser det hele passere forbi. Har du været der? Hvor man bare tænker ”NEJ, NEJ, NEJ”, eller det der er værre. Jeg har prøvet det et par gange, og en af gangene vil jeg skrive lidt om i dag.\nDet er 5-6 år siden. Jeg bor på Amager, og vi har været i biografen inde i indre København. Det er mørkt og koldt, og jeg har udstyret kroppen med den tykkeste dunjakke, mens mit hoved er pakket helt ind i den påsyede hue med pels. Vi drøner med høj fart hen over Langebro, og jeg trækker lidt ud mod venstre, som hvis man skulle overhale en cyklist. Men i samme øjeblik som det sker, hører jeg en høj brummen komme bagfra… og så… BANG! Jeg tilter ud mod kørebanen og mit hoved ryger direkte mod asfalten. Dunjakken tager en smule af stødet, men det forhindrer ikke et midlertidigt blackout og en flænge i øjenbrynet. Jeg bliver simpelthen kørt ned af en scooter i høj fart lige der på cykelstien!\nI det øjeblik havde jeg følelsen af, at det ville gå HELT galt. Og jeg er derfor helt ubeskriveligt lettet, da jeg kommer til mig selv, fordi jeg er i live og nogenlunde klar i hovedet. Vi tager på skadestuen. Og jeg er stadig nervøs, for det gør møg ondt et par steder. Min arm er den, det er gået værst udover. Albuen var den, der bar mig i faldet. Lægerne mener ikke den fejler noget, og et tjek bekræfter deres skøn. Jeg får dog et opkald et stykke tid senere fra sygehuset, som mener, at der faktisk er et mindre brud som der burde været gjort noget ved. Men nu er det for sent.\nJeg kan stadig den dag i dag mærke den skade i min arm, hvis jeg f.eks. taler længe i telefon.\nArret i øjenbrynet synes også stadig.\nHvorfor tager jeg ikke min egen sikkerhed alvorligt?\nJeg lover efterfølgende alle, jeg kender, at købe en cykelhjelm. Jeg får endda penge til at gøre det af min kære mor, og alligevel går der noget tid, inden jeg får det gjort. Jeg aner ikke hvorfor. Det er ærligt talt for dumt, og jeg ved det godt! Og jeg kan faktisk ikke engang forklare, hvorfor jeg ikke ændrede min adfærd med det samme!\nMEN men men det sker heldigvis langt om længe, og jeg begynder at bruge hjelm hver dag…\nIndtil det simpelthen bliver for irriterende. Jeg ved godt, det er alt for åndssvagt at sige efter mit alvorligt styrt på Langebro. Fuldstændig irrationelt! Men hverdagen rammer, og den kradser, er for varm, og jeg føler mig ikke tilpas med den. Når man som jeg (under normale omstændigheder) skal til mange kundemøder og holder workshops rundt omkring i byen, så vil jeg gerne se super præsentabel ud, når jeg ankommer. Og jeg vil samtidig gerne have motion – og derfor er cyklen bare at foretrække.\nAirbaggen jeg har ønsket mig siden 2017\nEn Hövding airbag er så det bedste alternativ, og ærligt! Lige siden jeg hørte om den første gang, har jeg overvejet at købe den. Ja, jeg har faktisk ønsket mig én siden 2017.\nOg er det så bare noget, jeg siger? NEJ! Beviset er lige her på denne ønskeliste!\nMen jeg har lige set tiden an. Hvad sagde andre om den? Er det nu sikkert? Slår den ud, mens man kører, og hvad med det der med at oplade den?\nJeg har været SÅ nysgerrig, og derfor måtte jeg gnide øjnene en ekstra gang, da jeg fik en mail, om jeg ville teste den nye Hövding 3.\nDet kunne jeg ikke sige nej til, og de sidste par uger har den været en trofast følgesvend på de københavnske brosten, asfaltsbelægninger og (cykel)broer.\nSlår den ud nu?… Eller nu?\nLige da jeg havde den på første gang, var jeg SÅ nervøs. Skældte ud på min kæreste over, at vi skulle tage den mest bumplede vej ind til Kongens Nytorv, haha! Men der skete altså ingenting. Både bump og en lidt hårdere opbremsning har ikke fået den til at slå ud. Pyha! Jeg var også bange for, at jeg ville glemme at slå den fra og til når jeg gik af cyklen, men det er faktisk som om, man automatisk ryger i ”Hövding-tilstand”, når man sætter sig op på cyklen. Den lille lyd, den siger, når man slår den fra og til, er som en slags dopamin, et must i starten og slutningen af mine cykelture. Jeg synes også, den kører langt på strømmen.\nEneste men, jeg lige skal vænne mig til, er det at have den med overalt. Der efterlod jeg bare cykelhjelmen ved cyklen, men det var måske heller ikke helt smart. Den vejer jo lidt, men den er til gengæld mere handy i en taske, end en cykelhjelm er og kan presses godt sammen.\nDu kan læse mere mere om, hvordan Hövding 3 virker her!\nOG så er der også kommet forårsfriske covers til at peppe sin høvding lidt op med. Efter jeg har fået betræk på, synes jeg den er federe. Som om den passer bedre ind i outfittet. Jeg er vild med leopard-varianten!\nSå meget CO2 sparer du med Hövding 3\nHövding 3 er en forbedret version af versionen fra 2016, og jeg tænker lige, jeg vil skrive lidt mere om, hvad den kan og gør den bedre.\n3 fakta om Hövding 3:\nDen findes kun i en størrelse, men så kan selv tilpasse den, og du kan sørge for at den både passer dig, når du cykler i let tøj om sommeren og flere lag om vinteren\nHovding 3, er tyndere og mere ergonomisk. Men 8 gange mere sikker end en almindelig cykelhjelm.\nMed den nye variant kan du downloade Hövding appen (guf for en digital tosse som jeg) og lave statistik over dine ture på cyklen, bl.a. hvor mange kilometer du har kørt, bateriniveau OG din Co2 besparelse i forhold til bil, bus og tog.\nDu kan endda se, hvor meget CO2 alle der bruger Hövding har sparet klimaet for. Det er da sejt, ik’?\nPt. har vi sammen cyklet til månen og retur!\nCyklister med Hövding har siden september simpelthen cyklet den imponerende strækning af 1 million kilometer. Det viser data, der er indsamlet via den app, cyklister med Hövding 3 kan koble sig op til.\nJeg glæder mig til at holde øje med mit regnskab fremover. Nå ja, og jer andres også 😉 Og så håber jeg, den kan bidrage til langt færre legemesskader og skrammer på de danske by- og landeveje.\nLÆS MERE OM HÖVDING 3 HER!\nHar du også en Hövding 3 og gode tips til hvordan man let kan have den med på farten? Har du tjekket hvor meget CO2 du sparer ved at cykle? Eller overvejer du at købe en eller ønske dig den i julegave? Så skrive endelig en kommentar eller spørg løs i kommentarfeltet?\nBæredygtig livsstilBæredygtigtCO2 målerCO2 sparerCykellivCyklerHövdingKøbenhavnSlider\nSif Madsen-Østerbye 2 år ago\t Reply\nHaha, jeg kan virkelig godt sætte mig ind i det! Havde også en lang periode, hvor jeg ikke cyklede med cykelhjelm. Det tog mig flere år at tage mig sammen til, atter at tage hjelmen i brug…


Billeje, 4WD - forsikringer og GPS\nEmne: Billeje, 4WD - forsikringer og GPS\n15-04-18, 16:39 #1\nJeg planlægger en fototur til Thailand i juli måned, hvor jeg sammen med min rejsemakker skal fotografere og filme fugle, sommerfugle og andre spændende dyr i nationalparken Kaeng Krachan. Vi har efterhånden en del erfaring fra mange lignende ture, men denne gang vil vi som noget nyt leje en bil, så vi har større frihed til hurtige stop og svinkeærinder. Bilen skal være 4WD, da vejen i en del af nationalparken er ganske krævende. Desuden er 4WD simpelthen et krav, hvis man vil færdes i bil i den vestlige del af parken.\nEr der nogen herind, der har erfaring med leje af bil i Thailand? Jeg tænker både på priser, men også hvad der skal til af forsikringer, hvis man skulle være så uheldig at blive indblandet i uheld eller lignende.\nI forbindelse med at vi selv skal køre, regner vi med, at vi får brug for en GPS. Hos nogle af udlejerne er en GPS med i prisen, og hos andre skal man betale et ganske pænt beløb (set til 600-700 kr.). Kan det eventuelt bedst betale sig selv at købe en GPS dernede?\nJeg er spændt på at høre, om der er nogen herinde, der har nogle erfaringer. Selvfølgelig gerne med 4WD, men også gerne med andre biltyper.\nJeg har ikke erfaring med at leje bil i Thailand, så her kan jeg ikke hjælpe.\nHar lige set, at Bilka og El-Giganten har haft en GPS til salg for under 1.000,- Kr. med World Maps og fri opdateringer, så måske det var noget.\nDer findes rigtig mange gode kort, også off-line kort til mobil telefoner eller tablets.\nJeg har selv brugt en ganske god applikation der hedder Here WeGO til min I-Phone, men den findes også til Android.\n16-04-18, 18:50 #3\nMange tak for svar. En GPS med World Maps og fri opdatering kan sagtens være en mulighed. Jeg er dog allerede en rimeligt tilfreds ejer af en Garmin GPS, så jeg holder lige på hestene i første omgang. Har faktisk fundet et ganske billigt kort med Sydøstasien, men desværre er der kun få Mb tilbage i min GPS, så jeg tygger lidt videre på den, men under alle omstændigheder tak for dit forslag :-)\n20-04-18, 21:30 #4\nJeg syntes jeg har helt god erfaring med at køre bil i Thailand, både låne- og lejebil, så her er et par betragtninger.\nJeg har kørt i alt, fra en lånt Isuzu pick up med + 500.000 km på klokken, til en sprit ny Toyota Camry med alt i udstyr, bortset fra varmeapparat :-)\nHar lige været afsted og lejet en helt ny Honda Accord i 2 uger for 3.000 dkk incl alt.\nDe steder jeg har lejet bil er, fra Udon Thani i nord over Bangkok til Hat Yai, alle steder - uanset hvilket selskab - har der været super service.\nDet du efterlyser er jo en 4x4, dem har jeg kørt et par stykker af, f.eks. Toyota Fortuner, Isuzu MU-X og Honda CRV, hvilken en du vælger er jo noget der grænser til religion, så jeg vil ikke anbefale en specifik en. Det giver heller ikke rigtig mening, for den du reserverer har de sikkert ikke når du ankommer, men du får en tilsvarende, eller større og normalt uden ekstra omkostning for dig. Det sværeste jeg har været udsat for var, at leje en minibus i Ubon Ratchatani uden chauffør, men det kunne lade sig gøre ved Elephant car hire.\nJeg har lejet bil ved Elephant car hire, Hertz, Avis og Budget. Det der har bestemt hvem jeg har lejet ved, har overvejende været prisen på det givne tidspunkt. Betingelserne ved de forskellige firmaer er stort set ens.\nMht. forsikring, er der forskellige priser, afhængig af hvor godt du vil være dækket ind. Jeg plejer at have en pænt omfattende forsikring, just in case. Det jeg vælger er en omfattende forsikring, jeg sparer kun på selvrisikoen, jeg håber ikke der bliver brug for den. I værste fald må jeg betale lidt mere hvis der sker noget :-)\nJeg har aldrig lejet GPS da det er alt for dyrt. Plejer at bruge Google maps på min telefon, den kender Thailand ganske godt, selv helt ude på bøhlandet. Hvis du har "3" er det ganske gratis i Thailand, ellers køb et DTAC kort og smid det i din telefon. Du kan købe et med fri data for en måned, det er ganske billigt :-)\nTil at holde styr på telefonen, plejer jeg at have en Kenu Airframe holder med, den fylder ikke i bagagen og vejer endnu mindre og så monterer du den bare i en af luftdyserne i bilen.\nHåber svarene kan bruges og i får en fantastisk tur med mange nye eventyr :-)\n21-04-18, 18:58 #5\nOprindeligt indsendt af Sipadan\nMange tak for dit fine og udførlige svar. Du har helt tydeligt en masse erfaring at øse af, og så er det i øvrigt nogle rigtig spændende steder, du har rejst.\nSiden jeg lagde mit indlæg/spørgsmål på, har vi fået bestilt en bil, og det blev faktisk en af dem, som du nævnte. En Toyota Fortuner - så må vi se, hvad de har til os, når vi kommer derned :-) Vi har ikke nogen særlige præferencer - har den 4x4 er vi formentlig godt tilfredse.\nMed hensyn til forsikring har vi også fravalgt selvrisiko. Det viser sig faktisk, at vores egen forsikring dækker selvrisikoen. Om vi eventuelt skal have yderligere forsikring, kigger vi på, når vi er dernede. Og du har da i øvrigt ret i "just in case".\nVi regner nu også med at klare os med Google Maps, men det er et problem, at telefonen går offline i nærheden af Kaeng Krachan, og at GM derfor bliver "blind". Offline problematikken kunne løses, hvis vi på forhånd kunne downloade kort fra området, men GM har faktisk ikke nogle kort at byde på lige netop derfra. Jeg har som alternativ downloadet appen Gaia GPS, men efter hvad jeg har set indtil videre, synes jeg, at der er lidt for meget backcountry over kortene. Måske skal jeg bare lige lære det lidt bedre at kende, men jeg ved rent faktisk heller ikke, om Gaia har de rigtige kort.\nVi forventer at købe et abonnement på AIS i Suvarnabhumi. Sidst vi var Kaeng Krachan erfarede vi nemlig, at AIS er den eneste udbyder inde i nationalparken - ganske vist kun i de to camps Ban Krang og Phanoen Thung, men det er bedre end ingenting. Og måske er AIS bedre end True (som vi havde sidst) i det område, hvor vores chauffør kørte forkert :-)\nEndnu en gang mange tak fordi du gad :-)\nHua Hin - billeje\nAf jaja i forum Turisme i Hua Hin\nNyeste indlæg: 01-08-12, 13:25\nAf jaja i forum Flybilletter & Transport\nNyeste indlæg: 29-12-11, 03:17\nBilleje fra BKK til Sam Roi Yod\nAf Anja i forum Flybilletter & Transport\nNyeste indlæg: 09-11-11, 13:30\nAf vito i forum Flybilletter & Transport\nNyeste indlæg: 11-06-09, 06:42\nAf gitte-m i forum Generelt\nNyeste indlæg: 21-02-07, 14:58\n4wd, billeje, forsikring, gps\nAl tidssætning er GMT +1. Klokken er nu 23:00.


Tomme idrætshaller får nyt liv - Teknisk Landsforbund\nLokale- og Anlægsfonden samt Realdania har et godt øje til de lokale fællesskaber og de små landsbyklyngers attraktivitet. Det viser sig med støtte til et utal at brugerformulerede projekter landet over.\nEt af de sidste skud på stammen er omdannelse af en traditionel idrætshal i landsbyklyngen Østdjurs til et samlingssted på tværs af landsbyerne. Her skal man fremover kunne mødes og udfolde sig med sportsaktiviteter, håndværk eller blot socialt samvær.\nHallen har i en årrække ligget halvtom, og det var oplagt at bringe nyt liv ind i de trætte bygninger. Den opgave hjalp arkitekter fra Keingart Space Activators med at løse med det brugerønske, at der blev skabt rammer for forskelligartet aktivitetsliv, der kan foregå side om side med hinanden.\n“Vi har udarbejdet projektet sådan, at bygningen vil blive omdannet fra en lukket hal til et åbent, sammenhængende og indbydende mødested. Det stiller store krav om at nytænke den daglige organisering af stedet,” fortæller Flemming Overgaard fra Keingart Space Activators.\nArkitekterne spiller med stort engagement med på landsbyklyngen Østdjurs ønske om fokus på FN’s verdensmål, og som en del af ombygningen vil der f.eks. blive skabt øget tilgængelighed, arbejdet med vild beplantning og lagt vægt på en hverdag med motion.\n“Deudover vil vi selvfølgelig have fokus på energioptimering og bæredygtige materialer,” understreger Flemming Overgaard\nDer ligger mange traditionelle idrætshaller rundt om i Danmark, og der er i sig selv en god grund til at følge denne omdannelse af én af de mange idrætshaller, der poppede op overalt i Danmark for et halvt århundrede siden.\n#Byggeri #Teknikeren 02.2022


Webleader - Side 5 af 7 -\nseptember 21, 2018 Webwoman No Comments\nLiggende sygetransport hjælper dig i ind- og udland\n”Det sker jo ikke for mig…” Det har vi nok alle sammen tænkt en gang imellem. Men faktum er, at sygdom eller ulykker sker hele tiden, og at vi alle kan have brug for at komme…\nseptember 20, 2018 Eksperten No Comments\nProfessionelt teltudlejning til din næste store fest\nSkal du holde fest i et telt og har du brug for teltudlejning? Så er du heldig at være landet på denne side. Jeg gerne fortælle dig om min oplevelse med leje af telt. I slutningen…\nseptember 20, 2018 Christina No Comments\nJeg har mange gange i min egen og nu mine børns skoletid synes, at skolemad var noget forældet. Hele systemet synes bare ret gammelt og ikke særlig effektivt. Vi har i en forældregruppe i mit barns…\naugust 20, 2018 april 28, 2020 Safran No Comments\njuni 26, 2018 oktober 17, 2019 Eksperten No Comments